Nuntii Latini

Nuntii Latini oli Yle Radio 1:n latinankielinen viikkokatsaus. Nuntii latini -viikkokatsaus tunnetaan ympäri maailmaa, ja se oli maailman ainoa säännöllisesti toimitettu latinankielinen uutiskatsaus. Nuntii Latini kuultiin Ylen radiossa 1. syyskuuta 1989 – 14. kesäkuuta 2019.

Ohjelmaa toimittivat Jyväskylän yliopiston professori Tuomo Pekkanen ja Helsingin yliopiston dosentti Reijo Pitkäranta sekä Virpi Seppälä-Pekkanen. Myös Hannu Taanilalla oli ohjelman kehittämisessä ja uutisten ideoinnissa suuri rooli.

Latinankielisten uutisten toimittajat eivät keksi uusia sanoja, vaan poimivat latinan valmiista sanavarastosta käyttökelpoisia ilmaisuja, joilla voidaan kuvata nykypäivän tapahtumia. Näin voidaan muodostaa tarvittaessa uusia sanontoja ja sanaliittoja. 

Ohjelman lakkauttamisen seurauksena ainakin Vatikaani aloitti kesäkuussa 2019 omat latinankieliset uutislähetykset.

Katso myös 
 Acta Diurna

Lähteet

Kirjallisuutta

Aiheesta muualla 
 Yle Areena - Nuntii Latini – Yleisradion latinankieliset uutiset (myös teksti-tv:n sivu 365)
 Glossarium programmatis (sanasto)
 Yle Elävä arkisto: Latinankielisiä uutisia Suomesta, olkaa hyvä!
 Yle Radio 1: Lahjakkaat latinistit toimittavat uutisia Suomesta maailmalle
 Yle Elävä arkisto - Viikon kieli: Latina)
 New York Times ihastelee suomalaista uutislähetystä – Harvardin professorikin kuuntelee. Uusi Suomi 9.4.2013.

Latina
Yle Radio 1:n ohjelmat